**JUHEND 2022**

**EESTI 2022. AASTA MEISTRIVÕISTLUSED RANNAVOLLES MEESKONDADELE / NAISKONDADELE**

1. **EESMÄRK JA ÜLESANNE**

Võistlused / edaspidi EMV 2022 / viiakse läbi selgitamaks Eesti meister rannavõrkpallis aastal 2022.a.

1. **VÕISTLUSTE LÄBIVIIMISE AEG JA KOHT**

Võistlused viiakse läbi ajavahemikus 26. – 28. August Pärnus. Võistluste algus on laupäeval ja pühapäeval kell 10:00.

1. **REGISTREERIMINE**

Registreerimine võistlusteks toimub eelregistreerimise teel [www.beachvolley.io](http://www.beachvolley.io/) lehel - jooksva nädala esmaspäeval kella 23.59-ni. Osavõtumaks Põhiturniirile on 50 eurot/paar, see tasutakse enne turniiri algust korraldajatele võistluspaigas sularahas.

Osavõtumaks Kvalifikatsiooniturniirile on 30 eurot/paar, see tasutakse enne kvalifikatsiooniturniiri algust korraldajatele võistluspaigas sularahas. Kui paar peaks pääsema edasi Põhiturniirile, tasub paar korraldajale täiendavalt 20 eurot osavõtumaksu.

Kõik võistkonnad peavad oma kohalolekust teatama võistluste peakohtunikule esimese võistluspäeva hommikul.

Vabade kohtade olemasolul saab turniirile registreeruda peakohtuniku otsuse alusel ka võistluspaigas hiljemalt kell 09.30. Osavõtumaks 50 eurot/paar tuleb tasuda turniiri korraldajatele võistluspaigas sularahas.

2005.aastal ja hiljem sündinud mängijad on osavõtumaksu tasumisest vabastatud, kuid peavad turniiril osalemiseks õigeaegselt (s.t jooksva nädala esmaspäeval hiljemalt 23.59) registreeruma.

1. **OSALEJAD**

Eesti meistrivõistlustel rannavolles aastal 2022 saavad osaleda ainult Eesti paarid.

1. **VÕISTLUSVORM**

Võistkonna liikmetel peab olema ühtne (sama värv, sama lõige) võistlusvorm. Mängijad on kohustatud kandma EMV korraldajate poolt  antud võistlussärke mängueelsel soojendusel, mängu ajal, autasustamistseremoonial ning võistlus järgsel pressikonverentsil.

1. **VÕISTLUSPALL**

Mikasa VLS 300

1. **VÕISTLUSTE SÜSTEEM**
   1. Kvalifikatsiooni turniir

Kvalifikatsiooni turniir ning ka hilisem põhiturniir mängitakse rahvusvaheliste rannavõrkpalli määruste järgi.

Mängud peetakse parem 3-st geimist 21 punktini (eelringides võib ka 15 punktini) vahega vähemalt 2 punkti. Otsustav geim mängitakse 15 punktini, vahega vähemalt 2 punkti.

Kvalifikatsiooni turniir mängitakse juhul, kui eelregistreerunud on rohkem kui 16 paari.  
Kvalifikatsiooni turniiriga alustatakse võistlusnädala reedel. Võistlussüsteemi määrab võistlusi korraldav kohtunike kogu.

* 1. Põhiturniir

8 esimest paari edetabeli alusel on kindlustanud koha otse põhiturniiril. Korraldajate otsusel võidakse anda kuni 4 *Wild Card`i*. Läbi vajadusel toimuva kvalifikatsiooniturniiri pääseb põhiturniirile 4 paari. Juhul kui *Wild Cardè*antakse vähem välja, siis saab kvalifikatsiooniturniirilt edasi vastavalt rohkem paare.

*Wild Card`ide*andmise otsustab RannaVõrkpalli Toimkonna / edaspidi RVT / volitusel võistluste peakohtunik hinnates objektiivselt etapi eripärasid.

Eesti paarid, kes võistlevad rannavõrkpalli rahvusvahelistel tiitlivõistlustel, kasutavad nende võistluste ajaks oma rahvusvahelistel tiitlivõistlustel teenitud punkte turniiritabelisse paigutamisel.

Põhivõistlusel on kasutusel kohandatud alagrupi turniir (modified pool play), millele järgneb play-off, kus saavad osaleda iga alagrupi 3 esimest paari.

* + 1. Teisendatud alagrupi turniir

Esimeses ringis kohtuvad reitingu 1 vs 4 ja 2 vs 3, teises ringis kohtuvad omavahel esimese kohtumise võitjad (V1 vs V2) ning esimese kohtumise kaotajad (K1 vs K2). Alagrupi võitja (kohtumise V1 vs V2 võitja) saab koha veerandfinaalis. V1 vs V2 kohtumise kaotaja (alagrupi teine koht) ja K1 vs K2 kohtumise võitja (alagrupi kolmas koht) saavad koha ⅛-finaalis. K1 vs K2 kohtumise kaotaja saab alagrupis 4. koha ning jääb turniiril kokkuvõttes jagama 13.-16. kohta.

* + 1. 12-võistkonna play-off

Alagruppide võitjad saavad otse veerandfinaali. A1 ja B1 paigutatakse positsioonidele 1 või 2, C1 ja D1 positsioonidele 3 või 4, alagruppides teise koha saanud võistkonnad loositakse asetustele 5-8 ning kolmanda koha saanud võistkonnad loositakse asetustele 9-12. Tabelisse paigutamisel jälgitakse, et samast alagrupist tulnud võistkonnad ei kohtuks omavahel play-off`i kahes esimeses ringis.

* 1. Asetused

Võistkondade põhiturniiri tabelisse paigutamine toimub mängijate individuaalsete  edetabeli punktide liitmisel kujunenud reitingu põhjal. Eesti paarid, kes võistlevad rannavõrkpalli rahvusvahelistel tiitlivõistlustel, kasutavad nende võistluste ajaks oma rahvusvahelistel tiitilivõistlustel teenitud punkte turniiritabelisse paigutamisel.

Turniiritabelisse paigutamise aluseks on Eesti 2022.a. rannavõrkpalli individuaalne edetabel.

Võistluste peakohtunik võib erandkorras muuta võistluste läbiviimise süsteemi, kuid see peab olema põhjendatud äärmise ja vältimatu vajadusega.

1. **VÕITJATE SELGITAMINE JA AUTASUSTAMINE**

**8.1.** Iga turniiri auhinnafond (summa summarum = 1350€) jaguneb järgnevalt: 1. koht – 48,1% ehk 650€, 2. koht – 33.3% ehk 450€, 3. koht – 18,5% ehk 250€. Auhinnafond on ühesugune nii meeste turniirile kui ka naiste turniirile. Kui turniiril osaleb vähem kui 12 võistkonda, võivad korraldajad vähendada auhinnafondi ja/või autasustatavate võistkondade arvu.

**8.2.** Eesti Meistrivõistlustel aastal 2022 osalemise ja saavutatud koha eest jagatakse mängijale punkte alljärgnevalt:

1. koht – 20 punkti

2. koht – 18 punkti

3. koht – 16 punkti

4. koht – 14 punkti

5. – 8. koht – 12 punkti

9. – 12. koht – 10 punkti

13. – 16. Koht – 8 punkti

17. – 24. Koht – 6 punkti

25. – 32. Koht – 4 punkti

1. **VÕISTLUSTE KORRALDAMINE**

Võistluste korraldamise eest vastutab Eesti Võrkpalli Liidu RVT. Kulutused, mis on seotud võistlejate võistlustele sõidu, majutuse ja toitlustamisega kannavad võistlejaid lähetavad organisatsioonid või sportlased ise.

Käesoleva juhendiga mitte reguleeritud küsimused lahendab RVT.